หุ้นสหรัฐฯปิดในแดนลบ
ดัชนีหุ้นดาวโจนส์&nbsp; ปิดที่ 12,132.49 จุด ลดลง 10.75 จุด ด้านแนสแดค ปิดที่ 2,744.61 จุด ลดลง 11.77 จุด ขณะที่ราคาน้ำมันยังแกว่งตัว
2 ส.ค. 2554

ดัชนีหุ้นดาวโจนส์  ปิดที่ 12,132.49 จุด ลดลง 10.75 จุด ด้านแนสแดค ปิดที่ 2,744.61 จุด ลดลง 11.77 จุด ขณะที่ราคาน้ำมันยังแกว่งตัว
ตลาดหุ้นสหรัฐฯวานนี้ ก็ผันผวนหนัก โดยแม้ร่างกฎหมายขยายเพดานก่อหนี้สาธารณะและตัดลดงบประมาณรายจ่ายเพื่อหลีกเลี่ยงผิดนัดชำระหนี้กำลังเข้าสู่สภาหลังผู้นำพรรคเดโมแครตและรีพับลิกันตกลงกันได้แล้ว ทว่าความกังวลต่อภาคการผลิตก็ฉุดให้วอลล์สตรีท ปิดตัวในแดนลบ
ดัชนีหุ้นดาวโจนส์ ลดลง 10.75 จุด (0.09 เปอร์เซ็นต์) ปิดที่ 12,132.49 จุด แนสแดค ลดลง 11.77 จุด (0.43 เปอร์เซ็นต์) ปิดที่ 2,744.61 จุด เอสแอนด์พี ลดลง 5.34 จุด (0.41 เปอร์เซ็นต์) ปิดที่ 1,286.94 จุด
ขณะที่ ราคาน้ำมันโลกผันผวนจากข้อความกังวลต่อข้อตกลงเพิ่มเพดานหนี้ในวอชิงตันและข้อมูลภาคการผลิตที่น่าผิดหวังของสหรัฐฯ
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 81 เซนต์ ปิดที่ 94.89 ดอลลลาร์ต่อบาร์เรล หลังจากช่วงหนึ่งขยับขึ้นกว่า 1 ดอลลาร์ ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 7 เซนต์ ปิดที่ 116.81 ดอลลาร์ต่อบาร์เรล